फहीम अशरफ ने 21 रनों की पारी खेलकर टीम को 150 के पार पहुंचाया, लेकिन 42वें ओवर में जसप्रीत बुमराह ने उन्हें आउट करके पाकिस्तान के 200 रनों तक पहुंचने की उम्मीदों को झटका दिया। 43वें ओवर में हसन अली (1) को आउट करके भुवनेश्वर कुमार ने अपना तीसरा विकेट लिया। मोहम्मद आमिर ने 18 रनों की नाबाद पारी खेली, लेकिन टीम को 43.1 ओवर में 162 रनों पर ऑल आउट होने से नहीं रोक सके। उस्मान खान आखिरी विकेट के तौर पर खाता खोले बिना आउट हुए।